HOE HET BOEKE IN SA ONTSTAAN?
Geskep op 20 April 2011 | Druk | E-Pos
Lees reeks by Skoolprojekte
Sedert die eerste mense taal ontdek het, wou hulle verhale en inligting aan ander mense oordra en deur tekeninge (en later skrif) kon hulle die verhale en inligting bewaar.
Die eerste 'boeke' in Afrika was dalk die rotstekeninge wat duisende jare gelededeur die San gemaak is. Vandag kan ons nog van hul jagtogte en oorloë in daardie tekeninge 'lees'.
Toe Europiërs in Suid-Afrika kom woon het, het sommige van hulle boeke saamgebring. In 1761 het Joachim von Dessen 4 565 boeke nagelaat om die eerste gratis biblioteek in die land te vorm en in 1829 het die Suid-Afrikaanse Openbare Biblioteek in Kaapstad geopen. Mense wat nie boeke kon bekostig nie kon dit nou van die biblioteek leen.
Vandag is daar meer as 1 600 openbare biblioteke in ons land waar jy boeke, plate, kasette, cd's, afdrukke en video's mag uitneem. Daar is spesiale biblioteekdienste wat boeke aan mense in hospitale, tronke, die weermag en ouetehuise verskaf. Mobiele biblioteke in spesiale 'boekbusse' besoek afgeleë gemeenskappe wat nie biblioteke het nie.
HOE SAL ONS ORDE IN DIE VOLK HANDHAAF!
Geskep op 19 April 2011 | Druk | E-Pos
Lees reeks by Aan Stille Waters - Langenhoven
All to be Sacrificed –
No Reasonable Offer Refused!"
Langenhoven het bespiegel of Die Burger bogemelde advertensie sou deurlaat nadat hy hom verwonder het oor hoe maklik 'n groot sambreel kan wegraak, net soos spelde: Jy gebruik hulle nie op nie en jy hou aan met koop – beland hulle nie dalk êrens nie...
Ek wonder wat van al die, sê maar verlore, sambreels word. Hulle is groter as spelde en minder verdwynbaar. Ekself, en elke ander mens waar ek nog ooit mee gepraat het oor die saak, het nog nooit 'n sambreel opgetel nie nog minder per ongeluk geneem en allerminste gesteel. Maar in die reëntyd moet ek ál om die ander dag 'n nuwe koop – teen 36 duisend persent wins vir die winkelier. Wat word van die sambreels wat almal van ons gedurig aanhou om te koop en te verloor?
POLITIEKE SLUIPMOORDE IN SUID-AFRIKA (9)
DIE SMIT-MOORDE (4)
"Ek is Deon Preuyt van BOSS," sê 'n man en wys sy identiteitskaart aan 'n lid van die uniformtak by die hek waar hy voorgekeer word.
"Wie wil jy sien?"
"Wie is in bevel?"
"Dis kolonel Verwey, CE Smit en kaptein Nicholson."
Maar uiteindelik is Preuyt toe saam met speurder Glen Edwards na Robert Smit se kantoor waar hulle die ondersoek voortgesit het. Afgesonder van die groot lessenaar en 'n paar gemakstoele, het die ruim kantoor die gewone grys staatskabinette, 'n tweede tafel en stoele en 'n muurhorlosie gehuisves. Teen die agterste muur was geraamde sertifikate en toekennings. Aan die symure was NP-plakkate. Anders as in die studeerkamer van Smit se huurhuis was die boeke, dokumente en lêers op hierdie lessenaar netjies gerangskik. Alles het in orde gelyk.
Edwards het na die lessenaar gestap en die oop leergebonde dagboek langs die telefoon gesien. Toe hy mik om dit nader te trek het Preuyt sy hand uitgesteek. Die speurder het Preuyt se arm vasgegryp en dit teen die tafel gedruk terwyl die twee mans mekaar aangluur.
"Dis 'n polisiesaak hierdie," het Edwards gesê".
"Wel, dit stink na die ANC," het Preuyt geantwoord terwyl hy sy arm wegruk, "en dit is my spesialiteit."
"O, verseker, dit stink, en dít is mý spesialiteit. Ek is nie seker wat jý soek nie maar ek is hier om 'n motief en verdagtes te kry."
DIE MOOISTE STRAAT IN DIE WÊRELD
Dr MCE van Schoor
"Bloemfontein se President Brandstraat is die mooiste straat in die wêreld!"
Die man wat so praat is 'n argitek – eintlik 'n professor in argitektuur. En hy kom oor die water – 'n man wat dus al heelwat van die wêreld gesien het.
Ek kan my ore nie glo nie. Ek stel 'n teenvraag: "Is die hooggeroemde hoofstraat van Edinburgh, Skotland, met sy mooi ou geboue en parke nie mooier nie?"
"Nee," is sy besliste antwoord, "daar is geen straat in die wêreld wat met President Brandstraat vergelyk kan word nie.
DIE BELEG VAN MAFEKING (2)
Geskep op 18 April 2011 | Druk | E-Pos
Lees reeks by Die Beleg van Mafeking
Ons het in die eerste artikel nagegaan waarom die Boere vanaf 15 Oktober 1899 Mafeking gaan beleer het, tot groot vreugde van die Engelse, en wil nou ‘n bietjie kyk wat Baden-Powell alles in die dorp en omgewing aangevang het om die Boere van sy lyf af te hou. Vooraf gesê, hy het daarin uitmuntend geslaag om twee redes: Die Boere het geglo dat Mafeking oninneembaar sterk teen ‘n aanval verskans was, en dat die Britse Bevelhebber oor ‘n ontsaglike groot besettingsmag beskik het. Hulle het gemeen dat die dorp alleen teen ‘n geweldige lewensverlies aangeval en ingeneem kon word, en daarteen het generaal Piet Cronjé opgesien.
Intussen het kolonel RSS Baden-Powell, deur die Britse owerheid daartoe gelas, twee regimente op die been gebring, die Protectorate Regiment met ongeveer 770 troepe vir Mafeking en die Rhodesian Regiment wat hy noordwaarts gestuur het.
MONUMENTE WAT LEWE
ONS GESKIEDENIS VASGELÊ OP DVD
Ons is verheug om te kan bekend maak dat ons ‘n verdere twaalf titels toegevoeg het tot die reeks van DVD’s wat deel vorm van ons historiese DVD-projek. Dit bring die totale aantal titels nou op twee en-dertig te staan.
In Suid-Afrika is daar tans ‘n berekende en sistematiese veldtog aan die gang om die sigbare tekens van ons volk se geskiedenis te vernietig. Dit geskied deur die verandering van die name van plekke, strate, berge, damme en riviere en deur die verwydering van standbeelde en monumente. Dit is gerig op die uitwissing van ons historiese bewussyn en op ons uiteindelike permanente verslawing. Iemand het gesê: "Die geskiedenis is die wapen waarmee die oorwinnaar die oorwonnene in permanente knegskap wil hou." Ons het egter nie nodig om dit toe te laat nie.
Ons vyand kan die sigbare getuienis van ons geskiedenis vernietig, maar niemand kan die monumente wat deur middel van beeld en klank op ons hartsnare en ons breinselle gebou word, vernietig nie.
In die vroeë 1980's het 81 regerings wette gemaak wat mense onder andere verplig het om MIV-toetse te ondergaan. Europese lande het MIV-draers uit hul lande gedeporteer en in stede soos München is MIV-positiewe staatsdienswerkers afgedank. Kuba het tussen 1986 en 1988 sowat een en 'n half miljoen MIV-toetse uitgevoer, 174 MIV-positiewe mense is geïdentifiseer en agter tralies geïsoleer. Indië en China het buitelandse studente getoets en alle MIV-draers gedeporteer.
In Junie 1987 het die Amerikaanse Republikeinse Koukus voorstelle ingedien om MIV-draers te kwarantyn. In Minnesota, Texas en Colorado is wette aanvaar dat MIV-draers in daardie state gekwarantyn moes word. Wetenskaplikes het die Reagan-administrasie en ander regerings tydens die Third International Conference on AIDS in Junie 1987 heftig gekritiseer oor verpligte MIV-toets, deportasies en beperkings op immigrasie. Die Senaat het nietemin daarvoor gestem dat alle voornemende, buitelandse studente, immigrante en langtermyn besoekers na die VSA toetse moes ondergaan en MIV-negatief moes toets alvorens hulle verblyf in die VSA toegestaan sou word. Hierdie bepaling word nie meer toegepas nie want sedert 1991 het 11 miljoen Meksikane (die meeste onwettig) die VSA ingestroom.
SÓ LYK DIT AS SATAN JOU REGEER
PG du Plessis noem hierdie skets NYD:
Nyd. Dis die woord. Nyd.
Nou weet ek driekwart van die hedendaagse Christene ken nie eens meer die woord nie, laat staan nog om te weet die ding is sonde.
Laat my dan maar verduidelik. Nyd, sê die woordeboek, is iets soos baie bitter jaloesie; hy’s haat se boetie en hy’s afguns se ouboet. So: is jy nydig, dan gun jy niemand spesifiek, of jou medemens in die algemeen, nie sy kolletjie sonlig nie. Jy gun hom nie ‘n mooier motor as joune nie, jy gun hom nie ‘n sagte geliefde in sy nag-arms nie; jy gun haar nie witter wasgoed, slimmer kinders, suksesvoller mans, beter matte nie. So iets. In Engels heet bure-nydigheid Jones.
Kry die begrippe reg, want ek wil vertel van die Knoetses. Hulle middelname moes almal met ‘n “N” begin het. Karel N Knoetse, Johanna Wilhelmiena Nydiena Knoetse. Jacobus Nydarius Knoetse.
Geskep op 15 April 2011 | Druk | E-Pos
In hierdie artikel kyk ons na GESINNE EN WAARDES IN DIE BYBELSE TYD
In die Bybelse tyd was mense groepsmense. Mense is altyd met hulle familie, met hulle herkoms of selfs die stad waar hulle vandaan kom, geassosieer. (Simon, seun van Jona, Jesus van Nasaret). Met jou geboorte kry jy die karaktertrekke van jou pa, jy aard na hom. Jy word noukeurig volgens die waardes en gedrag van jou groep grootgemaak. Die mense van Nasaret wou Jesus nie aanvaar nie, want hulle het sy familie geken en gesê dat niemand met so’n familie iemand belangriks kan wees nie. Die individu se karakter is bepaal deur die groep waaraan hy behoort het.
BROKKIES UIT ONS KOMMANDOLEWE
Dit was nou al diep in Oktober 1901.
Nadat ons ‘n paar dae op Kwaggashoek gerus het, ontvang ons berig dat daar ‘n Engelse kamp op Rondawelskraal staan en dat die vyand soos gewoonlik weer besig is om met behulp van hul swart handlangers die graan op die omliggende landerye te verwoes. Die vyand het met sekels die koringare afgekap en maak toe gereed om met die grootpad langs na Groot Marico te trek.
Generaal Kemp gee bevel om hierdie Engelse troep êrens te gaan voorkeer en aan te val. Ons trek die Maricorivier by Koedoesfontein deur en hou al links van die rivier deur die berge tot naby Rietvlei, waar ons die nag slaap. Vroeg die volgende môre was ons bokant Rietvlei, in die rante by Kleinfontein se nek en wag die vyand in.
Geskep op 14 April 2011 | Druk | E-Pos
IS DIT HOE BREINSPOELING WERK?
Hy weet nie waar reg en geregtigheid lê nie, sê Jan Odendaal vir my, want hy weet nie of ‘n man nou juis op dinge kan roem waaraan jy niks hoef te gedoen het nie. Dink hy maar, sê hy.
Ons ken mekaar al jare, ek en Jan Odendaal, en ek kan hom dus maar reguit sê ek verstaan nie ‘n woord wat hy sê of iets van die rigting waarin hy praat of waarom hy nou skielik met so’n wysheid by die gesprek aangesit kom nie.
Die omstandighede waaronder ons verkeer is ook nie lekker nie, want êrens aan die romantiese Wildekus, weet ons, is die vrou wat ons albei van kleins af liefgehad het, nou besig om deur die ondenkbare aksies van haar wittebrood te gaan.
Saam met haar nuwe man, Jollie Dijkman. Bid jou aan: Jollie Dijkman. Stel jou voor: Jollie Dijkman. Wil jy nou sowaar: Jollie Dijkman. Jollie Dijkman van alle mense. Dik Jollie Dijkman. Jollie Dijkman, die eenkant, onaanvaarbare klier van ‘n mens.
Geskep op 12 April 2011 | Druk | E-Pos
Tale groei of kwyn as gevolg van demografiese prosesse en taalverskuiwing vind plaas ten gevolge van noue kontak tussen mense van verskillende taalgroepe, winste of verliese in hoë funksies, veranderde houdinge teenoor die eie en die ander taal en groter of kleiner taalgetrouheid. Maar wat lei tot elke van hierdie prosesse of verskynsels?
Ons gaan eers ‘n bietjie kyk na die Apokriewe van die Ou Testament. Die Griekse vertaling van die Ou Testament asook die Rooms-Katolieke Bybel bevat twaalf boeke of byvoegings by Hebreeuse boeke, wat deur die Protestante die apokriewe boeke genoem word. Hierdie boeke is in die Griekse vertaling opgeneem, maar deur die Jode uitgelaat tussen die boeke wat hulle besluit het deel van hulle kánon (gesaghebbende geskrifte) moet wees.
Hierdie besluit is moontlik aan die einde van die eerste eeu nC geneem, alhoewel die Jode vir ‘n lang periode oor die onderwerp gedebatteer het. Omdat dit in die Griekse kánon opgeneem is, het die vroeë Christelike kerk dikwels van hierdie boeke en byvoegings gebruik gemaak. Hul posisie in die Christelike Bybel is nooit volledig uitgeklaar nie tot die Rooms-Katolieke Kerk in die 16e eeu in reaksie op die Protestante se besluit om dit nie in die kánon op te neem nie, besluit het dat dit wel deel van die Roomse kánon is. Die Hervormers het toegegee dat die boeke gelees kan word, maar het bepaal dat leerstelling nie daaruit geformuleer mag word nie. Gelowiges mag dit lees tot eie bemoediging.
NA DIE VRYSTAAT
Toe ons Veldkornet, Roelf van Tonder bespeur dat ons korporaalskappie, wat maar uit vyftien man bestaan het, baie gelukkig is en gereeld ons plig doen, roep hy ons bymekaar en vra of ons kans sien om na die Vrystaat te gaan en daar vir ons ‘n klompie perde te gaan opkoop. Hierdie versoek het by ons algehele byval gevind.
Daarop kry ons verlof om ons perde ‘n paar dae op Koedoesfontein te gaan voer en te laat uitrus, want daar was nog hawer te kry. Intussen het ons die paar stukkies klere wat ons nog besit het, in orde gebring vir die reis en toe laat vat. Die enigste vervoermiddel vir ons kos, klere en komberse was ‘n ligte kar.
Al die plase waarlangs ons getrek het, was sonder uitsondering verlate en deur die vyand geplunder, die woonhuise reeds afgebrand en die landerye verniel. Daar het maar min lewensmiddele oorgeskiet vir die vegtende en vlugtende Boerevolk wat soos wese op eie vaderlandse bodem blootgestel is aan die roofsug van ‘n sogenaamde beskaafde nasie.
Ons is oor Kwaggashoek en Tweebuffelsgeskiet tot op ‘n plaas van kommandant Vermaas waar ook alles verlate was, maar naby aan die woonhuis was ‘n stukkie mooi groen gras waar ons perde die nag in kom wei.
Bladsy 260 van 269
Ons het 669 gaste aanlyn